בשנים האחרונות החל טרנד חדש של אפליקציות למכשירים ניידים – אפליקציות דואר אלקטרוני אשר מנסות לשכנע משתמשים לעבור מתוכנות הדואר האלקטרוני של ספקיות שירותי הדואר השונים, כגון GMail, יאהו, שהשיקה אפליקציית מייל חדשה בעצמה לא מזמן, Microsoft שהשיקה גם היא בתקופה האחרונה את Outlook.com ושירותי מייל נוספים שעברו מתיחת פנים בזמן האחרון. אפליקציות דוגמאת Mailbox שנרכשה על ידי Dropbox בכ-100 מיליון דולרים, Boomerang המציעה ממשק אלטרנטיבי למשתמשים בשירות הדואר האלקטרוני של גוגל – GMail, אפליקציית Ping שעל הסיפור מאחוריה כתבנו לא מזמן והושקה לפני ימים אחדים ואפליקציות נוספות שצצות להן מדי יום.
מדובר באפליקציית מייל מרשימה ויזואלית בשם Molto, הזמינה להורדה לאייפון, לאייפד ולאנדרואיד ומציעה פונקציונליות חברתיות כחלק מאפליקציית המייל באופן מובנה, ומתחברת אל רוב שירותי הדואר האלקטרוני הזמינים כיום ברשת: Yahoo, AOL, iCloud, Gmail וחשבונות GMX. נכון לעכשיו, Outlook עדיין לא קיבלו את התענוג להיכנס לרשימה, אך מקורות שונים ברשת סיפרו כי לאחר ניסיון עם השירות, האפליקציה עובדת בסדר גמור גם עם הפרטים של חשבון ה-Outlook שברשותכם.
לאחר פתיחת האפליקציה, תוכלו לראות ליד כל הודעה את תמונת הפרופיל של השולח, השם המלא, נושא ההודעה ותצוגה מקדימה של התוכן הפותח את ההודעה. האינטראקציה עם אפליקציית Molto דומה לזו של Mailbox, כאשר המפתחים החליטו לקחת את פונקציונליות מחוות האצבע לצד שמאל או ימין כקיצורי דרך למחיקת ההודעה. על ידי הקשה על תמונת הפרופיל של המשתמש, ניתן להגיע ישירות מהאפליקציה לפעולות נוספות הקשורות לאינטראקציה עם אותו המשתמש דרך Quick Action Bar, כגון תגובה, הוספה למועדפים, סימון או מחיקת ההודעה בנגיעה אחת.
אבל, כאשר מדברים על פריון ואפליקציית מייל מסויימת אי אפשר שלא להתייחס לעצם העובדה שמדובר באפליקציית דואר אלקטרוני המפותחת על ידי Incredimail, עובדה שתדליק בוודאי נורה אדומה אצל חלק מהמשתמשים מכיוון שבעברה הלא רחוק היא השתמשה במודלי רווחים אגרסיביים למדי, כגון שינוי דף הבית של המשתמשים ללא ידיעתם. הדבר גרם בסופו של דבר לביטול שיתוף הפעולה עם גוגל, בטענה ש-Incredimail מבצעת שינויים לא הוגנים במחשב המשתמש. צריך לומר זאת: יכול מאוד להיות שבפריון החליטו לנסות ולפתוח דף חדש עם המשתמשים – אך עדיין, לא בטוח שכדאי למהר ולאפשר גישה כלשהי לאנשי הקשר שלכם, בטח ובטח לחשבונות הדואר האלקטרוני או לרשתות החברתיות להם אתם מנויים. ימים יגידו אם פיריון למדה את הלקח ודאגה הפעם גם לשמור על פרטיות המשתמשים.
1 תגובה על "הכירו את Molto, אפליקציית המייל החדשה של פריון"
outlook עובד! בדוק!